open-index/open-wikipedia-markdown huggingface dataset:
Nicole Richie

**Nicole Camille Richie** (født **Escovedo**; 1981) er en amerikansk skuespiller, forfatter, sanger og TV-personlighet. Hun er adoptert av soul-sangeren Lionel Richie, og er kanskje best kjent som rollen hun hadde i reality-showet *[[The Simple Life]]*, sammen med kjendisvenn Paris Hilton. Hun har en datter, Harlow Winter Kate Richie Madden og en sønn Sparrow James Midnight Madden, med kjæresten Joel Madden.

### Filmografi
## Som skuespiller
* 2002: *White Collar Blue* (TV film)
* 2003–2007: *[[The Simple Life]]*
* 2004: *Eve* (som Karen) (Episode: «Valentine's Day Reloaded»)
* 2004: *Rock Me Baby* (som Amanda) (Episode: «Kiss and Don't Tell»)
* 2004: *American Dreams* (som Brenda Reid) (Episode: «Charade»)
* 2005: *8 Simple Rules* (som Ashley) (Episode: «Ditch Day»)
* 2005: *Kids In America* (som Kelly Stepford)
* 2008–2010: *[[Chuck (TV-serie)|Chuck]]* (som Heather Chandler) (Episodene: «Chuck Versus the Cougars» & «Chuck Versus the Cubic Z»)
* 20017–2018: *Great News* (som Portia Scott-Griffith) 23 episoder
* 2018: *Camping* (som Beth-Ann) (Episode: «Up All Night»)
* 2019: *Grace and Frankie* (som Kareena G) (Episode: «The Squat»)
* 2019: *Richard Lovely* (som Kelli) TV-film
* 2020: *Bless This Mess* (som Sierra) (3 episoder)
* 2022: *Cursed Friends* (Lizzie Lennox) TV-film
* 2023: *HouseBroken* (som Ivy) (stemme: Episode: «Who's Trippin'?») (stemme som Ivy / Tallulah / Mama Cass i Episode: «Who's the Cat-Chelorette?»)
* 2023: *Good Burger 2* (som seg selv) (film)

## Som TV-personlighet
Spiller seg selv i alle TV-programmene, bortsett fra i *Nikki Fre$h*
* 2002: *[[The Osbournes]]*
* 2003–2007: *[[The Simple Life]]* (56 episoder, også produsent)
* 2004: *[[Seks fot under|Six Feet Under]] (episode «Untitled»)
* 2007: *America's Next Top Model* (episode: «The Girl Who Gets Thrown in the Pool»)
* 2010: *Project Runway* (dommer, episodene: «Reunion Special» og «Back to New York»)
* 2012–2013: *Fashion Star* (Mentor; 11 episoder)
* 2012: *The New Normal* (episode: «Para-New Normal Activity»)
* 2014–2015: *Candidly Nicole* (30 episoder, også produsent)
* 2015: *Empire* (episode: «Et Tu, Brute?»)
* 2015: *Barely Famous* (episode: «Barely Famous»)
* 2016: *RuPaul’s Drag Race* (gjest som dommer: episode: «Keeping It 100!»)
* 2017: *Lip Sync Battle* (episode: «Nicole Richie vs. John Michael Higgins»)
* 2017: *Drop the Mic* (episode: «Vanessa Hudgens vs. Michael Bennett / James Corden vs. Nicole Richie»)
* 2020–2022: *Making the Cut* (dommer i 14 episoder)
* 2020: *Nikki Fre$h* (6 episoder som Nikki Fre$h)

== Diskografi ==
*'Singler**
* 2013: "Stunnah"

**Album*'
* 2020: *Unearthed''

## Utmerkelser
* 2005: Teen Choice Awards: "Choice TV Personality: Female" (nominert)
* 2010: Teen Choice Awards: "Best Celebrity Fashion Line" (nominert)
* 2010: Glamour Awards: "Entrepreneur of the Year" (vant)
* 2011: ACE Awards: "Influencer Award" (vant)

## Referanser


## Eksterne lenker
* 
* 
* 
* 
*  Nicole Richie på TV.com
Brage

**Brage** er i norrøn mytologi gud for diktning og skaldekunst, angivelig sønn av Odin og gift med Idunn. Rollen som diktergud delte han med sin far Odin, og var som han klok og veltalende.

Brage er også kjøkkenmester i Valhall, men ellers anonym. Kanskje var han en av Odins mange skikkelser, eller kanskje var han skalden Brage Boddason som knyttes til flere konger på 800-tallet, overgangstiden mellom mytisk og historisk tid: Ragnar Lodbrok, Eystein Bele og Bjørn på Haug. *[[Landnåmabok]], [[Halvs saga og halvsrekkene]]* og Tåtten om Geirmund helvetesskinn plasserer derimot Brage hos kong Hjør i Rogaland.

Navnet Brage er i slekt med ordet «bragd», og opphav til ordet «brageløfte», et løfte det kan bli vanskelig å holde fordi det dreier seg om en stordåd, avgitt når «bragebegeret» tømmes.

Hans etterkommere kalles «bragninger», som også fikk betydningen «konger» og «fyrster».

Snorre omtaler Brage i Æges gjestebud, der Loke drepte Æges tjener Fimafeng. Loke ble jagd bort, men kom tilbake. Æsene ble tause ved synet av Loke, som spurte dem hvorfor. Da svarte Brage:
Gi deg en plass
her i gildet nå,
det vil æsene aldri,
for æsene vet
hvem de ønsker å be
som gjest i sitt store gilde.

## Referanser


## Litteratur
* Gro Steinsland: *Norrøn religion - Myter, riter, samfunn* Pax 2005 ISBN 978-82-530-2607-7
Pisa

**Pisa** er en by i Toscana i Italia, ved elva Arno. Den har  innbyggere (2018). Pisa er en betydelig handels- og sjøfartsby med stor turisttrafikk, mye på grunn av det spesielle skjeve tårnet som befinner seg der.

Pisa har også et kjent universitet, Università di Pisa, grunnlagt 1343, som særlig har hevdet seg innen det juridiske området.

I middelalderen var Republikken Pisa en av de fire maritime republikkene (de andre var Republikken Genova, Amalfi og Republikken Venezia). Dessuten var byen et stort handelssted.

## Se også
* Galileo Galilei
* Italia

## Referanser


## Eksterne lenker
* 
* A virtual travel to Pisa and the leaning tower (ing/ita)
* Bilder
Glitne

**Glitne** («Den lysende») er i den Norrøne mytologien boligen til Forsete i Åsgard.

Salen hadde tak av sølv og søyler av gull. Det sies at Forsete fikk den av sin far, Balder. Noe overraskende kalles Hel av Tjodolv den kvinværske for Glitnes Gnå

## Referanser
Paris Hilton

**Paris Whitney Hilton** (født 1981) er en amerikansk modell og skuespiller og er en av arvingene til Hilton-formuen. Hun vokste opp i toppetasjen på Waldorf-Astoria Hotel på Manhattan. Hun er datter av Richard Hilton og Kathy Hilton, og har blant annet en yngre søster, Nicky, født 1983.

Paris Hiltons oldefar, Conrad Hilton var sønn av norske August Halvorson «Gus» Hilton som utvandret til USA fra slektsgården Hilton søndre ved Kløfta på Romerike i 1870. Han ble født i New Mexico i 1887 og er kjent som grunnleggeren av hotellkjeden Hilton Hotels Corporation (1946). Hun har ellers hovedsakelig tysk opprinnelse.

Paris har fullført High School og begynte som modell etter dette.  Sammen med Nicole Richie, datter av Lionel Richie, hadde hun reality-showet *[[The Simple Life]]*.

Det har også vært mye oppmerksomhet rundt en hjemmevideotape som har havnet på Internett med navnet *[[1 Night in Paris]]*, hvor hun hadde sex med sin daværende kjæreste Rick Solomon.

Den 5. mai 2007 ble hun idømt 45 dagers fengsel for å ha kjørt bil selv om hun allerede tidligere var blitt fradømt førerrett. Straffen ble senere redusert til 23 dager. Etter å ha sonet tre dager i fengsel ble dommen omgjort til husarrest. I ettertid har hun blitt kalt tilbake til fengselet.

I tillegg er hun kjent for å ha bidratt til kjendistrenden med såkalte *teacuphunder*, hunder som er så små at de får «plass i en tekopp». Først hadde hun *Tinkerbell*, så kom *Bambi*. Begge av miniatyrhunderasen chihuahua.

## Filmografi
### Som skuespiller
* 1993 – Wishman – Jente på stranden
* 2000 – Sweetie Pie – Ukjent rolle
* 2002 – Nine Lives – Jo
* 2002 – QIK2JDG – Modell
* 2003 – L.A. Knights – Sadie
* 2003 – The Wonderland Murders – Barbie
* 2003 – The Cat In The Hat – Klubbjente
* 2004 – Las Vegas (TV-serie) – Madison
* 2004 – Things That Go Jump in the Night (Tv-serie) – Madison
* 2004 – George Lopez (TV-serie) – Ashley
* 2004 – Jason Tutors Max (TV-serie) – Ashley
* 2004 – The O.C.(TV-serie)-Kate
* 2004 – The L.A.(TV-serie)-Kate
* 2004 – Raising Helen – Amber
* 2004 – The Hillz – Heather Smith
* 2004 – Veronica Mars (TV-serie) – Catilin Ford
* 2004 – Credit Where Credit's Due (TV-serie) – Catilin Ford
* 2005 – American Dreams (TV-serie) – Barbara Eden 
* 2005 – California dreamin' (TV-serie) – Barbara Eden
* 2005 – *[[House of Wax (film fra 2005)|House of Wax]]* – Paige Edwards
* 2006 – Bottom's Up – Lisa Mancini
* 2006 – Pledge This! – Victoria English
* 2008 – *[[The Hottie and the Nottie]]* – Cristabel Abbott
* 2008 – Repo! The Genetic Opera – Amber Sweet

### Som produsent
* 2005 – The Simple Life (Sesong 1-6)
* 2006 – Pledge This!
* 2008 – The Hottie And The Nottie
* 2008 – Paris Hilton's My New BFF
* 2011 – Paris Hilton's BFF Dubai
* 2013 - Paradise Hotel 2013 Norway

## Referanser


## Eksterne lenker
* 
* 
* 
* 
*
Landslaget for språklig samling

**Landslaget for språklig samling** (stiftet 1959) er en norsk språkpolitisk organisasjon som ønsker å få ett felles norsk skriftspråk i Norge (samnorsk). Organisasjonen søker å oppnå dette målet ved å oppfordre folk til å skrive mest mulig dialektnært.

Foreningen gir ut bladet *Språklig Samling* fire ganger i året.

Foreningen har hatt en viss innflytelse i kraft av at den har hatt to representanter i Norsk språkråd, én i bokmålsseksjonen og én i nynorskseksjonen. 

## Ledere
* Arne Kielland 1959–60
* Svein Hofseth 1960–63
* Rakel Seweriin 1963–71
* Ivar Grotnæss 1971–73
* Ivar Hundvin 1973–75
* Magne Aksnes 1975–76
* Geirr Wiggen 1976–78
* Thore A. Roksvold 1978–80
* Reidunn Guldal 1980–81
* Lars S. Vikør 1981–85
* Svein Lie 1985–87
* Rolf Theil Endresen 1987–89
* Arne Torp 1989–93
* Helge Gundersen 1993–95
* Pål Styrk Hansen 1995–03
* Vanja Røkkum Jahnsen 2003–09
* Ingunn Indrebø Ims 2009–13
* Andreas Drolsum Haraldsrud 2013–15
* Thomas Hoel 2015–17
* Hans-Christian Holm 2017–18
* Thomas Hoel 2018–
## Referanser


## Se også
* Språklig samlings litteraturpris
* Noregs Mållag
* Riksmålsforbundet

## Eksterne lenker
* 
*
Polyteisme

**Polyteisme** er troen på, eller dyrkelsen av, flere guder. Ordet er konstruert fra greske *polytheia*, fra *polys*, «mange», og *theos*, «gud». Det motsatte er monoteisme, troen på en eneste gud.

Polyteisme er en form for teisme. Innenfor teismen står polyteismen i kontrast med monoteismen, troen på én Gud. Polyteister tilber ikke alltid alle gudene likt, men kan være henoteister, som tilber én bestemt guddom uten å fornekte at det finnes andre.
 
Polyteisme var den vanligste formen for religion i bronsealderen og jernalderen, opp til aksetiden og den gradvise utviklingen av monoteisme eller panteisme og ateisme. Det er godt dokumentert i historiske religioner antikken, særlig gresk polyteisme og romersk polyteisme, og senere i germansk paganisme og slavisk mytologi. 
 
Flere ulike polyteistiske religioner praktiseres i dag, for eksempel hinduisme, shintoisme, kinesisk folkereligion, thelema, wicca, taoisme, åsatru og candomblé. Hinduisme er den mest utbredte polyteistiske religionen i dag.

## Noen polyteistiske religioner
*Egyptisk mytologi
*Gresk mytologi
*Hinduisme
*Romersk mytologi
*Shintoisme
*Sumerisk mytologi
*Åsatro

## Referanser


## Eksterne lenker
*
Mena Suvari

**Mena Alexandra Suvari** (født 13. februar 1979) er en amerikansk skuespiller av estisk herkomst, er best kjent for rollen sin i *[[American Beauty (1999 film)|American Beauty]]* (1999) og de første to *[[American Pie]]*-filmene.

Suvari ble født i Newport i Rhode Island, og begynte i 12&ndash;13-årsalderen å stå modell og spille inn reklamefilmer.

Suvari giftet seg med kameramannen Robert Brinkmann 18. mars 2000.

## Filmografi (utvalg)
* 1999 – *[[American Pie (film)|American Pie]]*
* 2002 – *[[Spun]]*
* 2002 – *[[American Pie 2]]*
* 2005 – *[[Beauty Shop]]*
* 2008 – *[[Day of the Dead (2008)|Day of the Dead]]*
* 2012 – *[[American Pie: Reunion]]*

## Referanser


## Eksterne lenker
* 
* 
*
Ehud Barak

**Ehud Barak** () (født 1942) er en israelsk politiker og yrkesmilitær som i perioden 1999-2001 var den 10. statsministeren i Israel. Han var fram til 2011 leder i det israelske arbeiderpartiet.

Barak vervet seg i den israelske hæren i 1959 og tjenestegjorde i 35 år. Da han forlot militæret hadde han graden generalløytnant (den høyeste i det israelske forsvaret).

Han satset på en politisk karriere på 1990-tallet og ble i 1995 innenriksminister, og i perioden 1995-96 utenriksminister. Han ble valgt inn i Knesset i 1996 og ble medlem i utenriks- og forsvarskomiteen. Han ble samme år valgt til leder for det israelske arbeiderpartiet og den 17. mai 1999 ble han valgt til statsminister i Israel. Han forlot statsministerposten 7. mars 2001 etter å tapt valget mot Ariel Sharon.

## Referanser


## Eksterne lenker
* 
* 
*
Mac OS

**Mac OS** er Apples operativsystem for Macintosh-datamaskiner. Mac OS var det første kommersielle suksessrike operativsystem som brukte et *grafisk brukergrensesnitt*. Apple har hevdet en stund at Microsoft plagierte deres konsept da de utviklet Windows-systemet, men Apple var ikke selv de som oppfant et grafisk brukergrensesnitt.

Begrepet Mac OS ble først lansert i 1996 med Mac OS 7.6. Tidligere var programvaren kjent som **Mac System Software** – eller for enkelte versjoner **System Software** eller bare **System** – etterfulgt av versjonnummeret, for eksempel *System 7*. Forkortelsen «OS» står for «operativsystem».

## Mac OS og Mac OS X
Mac OS kan inndeles i to generasjoner: 
* Det klassiske Mac OS ble lansert i 1984, og kulminerte med versjon 9.2.2 i 2001. Apple har nå sluttet helt med support for Mac OS 9.
* Det nyere Mac OS X – også kalt OS X eller Mac OS 10 – som kjører med BSD og Mach-kjerne i bunnen. Dette ble kommersielt lansert den 24. mars 2001, og er et langt mer kraftig, kompatibelt og stabilt system. Den nyeste versjonen av operativsystemet er, per november 2017, Mac OS X High Sierra 10.13.

## Historie

## Referanser




## Eksterne lenker
* 
* Apple.no
Det greske alfabetet

**Det greske alfabetet** er alfabetet som brukes til å skrive gresk. Ordet *alfabet* kommer fra de to første bokstavene i det greske alfabetet; *alfa* og *beta*.

Det greske alfabetet ble utviklet fra et semittisk alfabet en gang før år 700 f. Kr., riktignok med visse endringer og tilføyelser. Tidligere hadde gresk blitt skrevet med det historikere kaller mykensk skrift (Se Linear B). Trolig ble grekerne kjent med alfabetet gjennom fønikerne. For eksempel er bokstaven *alfa* hentet fra bokstaven *alef*, bokstaven *beta* er hentet fra *bet*, *delta* fra *dalet*, og det samme gjelder flere av de andre bokstavene. På fønikisk stod imidlertid bokstaven *alef* ikke for en vokal, men for en strupelyd. På gresk ble bokstaven brukt som vokal og stod for lyden a.

Bokstavene gjennomgikk etter hvert noen endringer. Noen bokstaver som hørte til alfabetet i tidligere tider, gikk senere ut av bruk. Dette gjelder bokstaver som *digamma* og *qoppa*.

Det greske alfabetet gav senere opphav til nyere alfabet som det latinske og det kyrilliske.

Lydverdien til flere av bokstavene i det greske alfabetet har endret seg noe siden oldtiden. På moderne gresk gjengis noen bokstaver annerledes enn på oldtidsgresk.

Mange av tegnene i det greske alfabetet brukes i dag som symboler i matematikk, fysikk og tilstøtende fag.

## Det greske alfabetet

### Ytterligere bokstaver

## Se også
* Arkaiske greske alfabeter

## Referanser


## Eksterne lenker
*
Reelt tall

**Reelle tall** (**R** eller \mathbb{R}) betegnes i matematikken alle tall som kan representere punkter på en uendelig lang tallinje. De reelle tallene utgjør en kropp, og inkluderer alle rasjonale tall (\mathbb{Q}) og alle irrasjonale tall. Den reelle tallinjen kan tenkes på som en del av det komplekse planet, og de reelle tallene som en del av de komplekse tallene.

## Se også
* Irrasjonalt tall
* Imaginært tall
* Perfekt tall

## Litteratur
* 
* 
* 
* 

## Eksterne lenker
*
Breidablik

**Breidablik** er i den norrøne mytologien boligen til Balder og Nanna i Åsgard.

Breidablik var alltid ren, og vakrere sted finnes ikke. Intet uhellig kunne være her. Døren stod alltid åpen, og Balder og sønnen Forsete satt om kveldene og diskuterte, flinke med ord som de begge var. Balder bygget 

I vers 12 av *[[Grimnismål]]* står at Balder har bygget hjemmet sitt der han fant færrest skadevoldende runer:
:*Breidablik er den sjuande,
:*og Balder der hev
:*sine salar reist;
:*i det landet,
:*der eg liggje veit
:*minst av mein-runer'' [skade-runer].

## Referanser
Irrasjonalt tall

Et **irrasjonalt tall** er et reelt tall som ikke kan skrives som en brøk av to heltall, i motsetning til rasjonale tall. Et irrasjonalt tall har ingen periodisk desimalutvikling. Eksempler på slike tall er *[[pi|&pi;]]*, *[[Eulers tall|e]]* og \sqrt{2} (kvadratroten av 2).

## Eksterne lenker
*
Nordisk råd

**Nordisk råd** ble dannet i 1952, og består av medlemmer fra parlamentene i de nordiske land. Norge, Sverige, Danmark, Island og Finland har hver som helhet 20 medlemmer, men de lokale parlamentene i de danske selvstyrte områdene Færøyene og Grønland og det finske selvstyrte området Åland velger hver to representanter innenfor disse tall. Island har syv medlemmer. Nordisk råd møtes en gang hvert år i plenum om høsten. Sekretariatet har sitt sete i København. Foruten plenumsmøtet har parlamentarikerne temamøter.

I 1971 ble Nordisk ministerråd dannet. Dette er regjeringenes samarbeidsorgan for de nordiske landene.

Den nordiske kulturkommisjonen som ble etablert i 1947, ble underlagt Nordisk råd da dette ble opprettet. Kommisjonen ble i 1971 erstattet av en embetsmannskomité for nordisk kulturelt samarbeid, med tilhørende sekretariat. Komiteen er organisert under Nordisk ministerråd og holder til i København.

I juni 2013 uttalte Islands statsminister Sigmundur Davíð Gunnlaugsson at dersom ja-siden vant Folkeavstemningen om skotsk uavhengighet 18. september 2014, ønsket Island at Skottland ble medlem av Nordisk råd. Også danske politikere støttet tanken om at Skottland i et slikt tilfelle burde bli medlem av Nordisk råd.

Siden 11. mai 2023 har Norge hatt presidentskapet i Nordisk råd, under president Jorodd Asphjell. Hovedprioritetene for presidentskapet er å trygge et grønt og ungt Norden. 

## Medlemsland
* 
* 
* 
* 
* 

;Selvstyrte områder
* 
* 
* 

## Kultur, priser og lokalkontor
En vesentlig del av Nordisk råds virksomhet dreier seg om å styrke det nordiske samarbeidet innen kultur. Nordisk råd arbeider også innenfor skole og noen fagområder. Nordisk kulturfond og andre støttefond formidler årlig støtte til reise, nordiske kultruprosjekt og gjestespill, oversetting med mer.
 
Det formidles også informasjon om virksomheter og kulturhendelser i Norden og det finnes nordiske informasjonskontor i alle tilsluttede land samt Russland, Estland, Latvia, Litauen og Sønderjylland i Tyskland. Norge har *Nordiske informasjonskontor* i Arendal og i Finland har kontoret *Nordisk kulturkontakt*. Tidligere var det et eget Nordnorsk informasjonskontor i Alta (https://www.nrk.no/tromsogfinnmark/avvikler-nordisk-informasjonskontor-1.13152784) 

Nordisk råd deler ut Nordisk råds litteraturpris, Nordisk råds musikkpris, Nordisk råds filmpris, Nordisk råds miljøpris og Nordisk råds barne- og ungdomslitteraturpris.

## Se også
* Liste over Nordisk råds presidenter

## Referanser




## Eksterne lenker
* 
* Nordisk samarbeid, artikkel hos Norgeshistorie.no
Mohs skala

**Mohs skala** er en skala for å måle materialers hardhet, eller ripefasthet. Skalaen gikk opprinnelig fra 1 til 10, der 10 er mest ripefast. Et materiale med hardhet f.eks. 7 etter Mohs skala kan lage riper i et materiale med samme hardhet og lavere, men ikke i et materiale med en høyere verdi.

Det er også laget en modifisert skala som går til 15. Her er de åtte første klassene som i den opprinnelige skalaen, mens diamant har fått hardhet 15.

## Historie
Mohs skala har navn etter den tyske mineralogen Friedrich Mohs, som utarbeidde skalaen i 1812. Selv om det var han som utarbeidde skalaen, var det ikke han som oppdaget metoden for å påvise mineralers ripefasthet. Theofrastos (ca. 372 f.Kr. - 287 f.Kr.) beskrev den i sitt verk *Peri ton lithon biblion* i ca. 300 f.Kr. Plinius den eldre, (23 e.Kr. – 25. august 79 e.Kr.), beskriver i ca. 77 e.Kr. hvordan falske diamanter lar seg ripe opp med ekte, og hvordan noen mineraler lar seg ripe opp med en jernfil, mens andre ikke.

## Identifisering av mineraler
Sammen med testing av brudd- og kløvegenskaper, er Mohs skala et viktigt verktøy for å identifisere mineraler. Mohs skala er godt egnet for bruk uti felten for både geologer og steinsamlere. Den er konstruert slik man kan bruke materialer som er lett tilgjengelige for å fastslå hardheten. En fingernegl har en hardhet på 2,2, en kobbermynt har 3,2, et knivblad 5,1, en glassplate 5,5, en stålfil eller stålnål har 6,5 og en strekplate eller porselenssikring har 7,0. Ved å sammenligne med disse tingene er det lett å gi et anslag på hvor mineralet befinner seg på skalaen.
## Mohs skala for ripefasthet
Mohs skala er utviklet for å finne hardheten til et mineral ved å måle ripefastheten. Den er utviklet slik at man kan bruke godt kjente mineraler eller lett tilgjengelige materialer, for å finne fastheten til andre. Den er derfor ikke lineær og hardheten mellom nivåene på skalaen kan variere. Mellom nivå 3 og 4 er forskjellen ikke større enn ca. 25 %, mens forskjellen mellom nivå 9 og 10 er på drøye 300 %. Det er dessuten vanskelig å teste hardheten på sprø materialer ved å ripe i dem. Derfor er Mohs skala et godt egnet verktøy å ha uti felten, men mindre praktisk til bruk i industrien, for å måle materialer som metaller og keramer. Målingene blir rett og slett ikke nøyaktige nok. Der bruker man heller et sklerometer for å måle absolutt hardhet. Man kan også bruke Vickers hardhet eller Knoop hardhet for å lage nøyaktige målinger av hardheten til mineraler. I tabellen under ser vi Mohs skala, sammenlignet med den absolutte hardheten målt med et sklerometer.

## Se også
* Hardhet (materialvitenskap)
* Mineral
* Kløv (mineralogi)
* Brudd (mineralogi)

## Referanser
Christina Ricci

**Christina Ricci** (født 1980) er en amerikansk skuespiller.

## Barndom
Ricci er den fjerde og yngste barnet av Sarah (født: Murdoch), en tidligere Ford modell og eiendomsmegler, og Ralph Ricci, advokat og psykolog. Familien flyttet til Montclair i New Jersey, hvor hun vokste opp og gikk på Edgemont Elementary School, Glenfield Middle School, Montclair High School og Morristown-Beard School. Hun gikk så på privatskolen the Professional Children's School i New York hvor blant annet Sarah Michelle Gellar, Macaulay Culkin og Jerry O'Connell har gått.

Foreldrene ble separert i 1993 og barna ble hos moren. Christina begynte etter dette med selvskading.

## Karriere
Ricci ble først kjent for sin rolle som Wednesday Addams i The Addams Family (1991), og oppfølgeren Addams Family Values (1993). Hun spilte i flere filmer, og i 1999 ble nominert for Golden Globe for filmen The Opposite of Sex. I 2006 hadde hun en gjesteopptreden i Grey's Anatomy, som hun så ble nominert til Emmy for. Hun hadde også en rolle i serien Ally McBeal

## Filmografi
* *[[Smurfene 2]]* (2013)
* *[[Scary Movie 5]]* (2013)
* *[[After.Life]]* (2009)
* *[[Speed Racer (film)|Speed Racer]]* (2008)
* *[[New York, I Love You]]* (2008)
* *[[Black Snake Moan]]* (2007)
* *[[Home of the Brave]]* (2006)
* *[[Monster (film)|Monster]]* (2003)
* *[[I Love Your Work]]* (2003)
* *[[Anything Else]]* (2003)
* *[[The Gathering (film)|The Gathering]]* (2002)
* *[[Miranda (film)|Miranda]]* (2002)
* *[[Pumpkin (film)|Pumpkin]]* (2002)
* *[[The Laramie Project]]* (2002)
* *[[Prozac Nation (film)|Prozac Nation]]* (2001)
* *[[All Over the Guy]]* (2001)
* *[[The Man Who Cried]]* (2000)
* *[[Bless the Child]]* (2000)
* *[[Sleepy Hollow (film)|Sleepy Hollow]]* (1999)
* *[[No Vacancy]]* (1999)
* *[[200 Cigarettes]]* (1999)
* *[[Souvenir (film)|Souvenir]]* (1998)
* *[[I Woke Up Early the Day I Died]]* (1998)
* *[[Desert Blue]]* (1998)
* *[[Pecker (film)|Pecker]]* (1998)
* *[[Small Soldiers]]* (1998) (voice)
* *[[The Opposite of Sex]]* (1998)
* *[[Fear and Loathing in Las Vegas (film)|Fear and Loathing in Las Vegas]]* (1998)
* *[[Buffalo '66]]* (1998)
* *[[Little Red Riding Hood (movie)|Little Red Riding Hood]]* (1997)
* *[[The Ice Storm]]* (1997)
* *[[That Darn Cat]]* (1997)
* *[[The Last of the High Kings]]* (1996)
* *[[Bastard Out of Carolina]]* (1996)
* *[[Gold Diggers: The Secret of Bear Mountain]]* (1995)
* *[[Now and Then]]* (1995)
* *[[Casper (film)|Casper]]* (1995)
* *[[Addams Family Values]]* (1993)
* *[[Cemetery Club]]* (1993)
* *[[The Addams Family (movie)|The Addams Family]]* (1991)
* *[[The Hard Way]]* (1991)
* *[[Mermaids]]* (1990)

## Referanser


## Eksterne lenker
* 
* 
* 
* 
*  Fanside
Garm

:*Andre betydninger: for heavy metal vokalisten, se: [[Kristoffer Rygg]]*
**Garm** (norrønt: *Garmr*) var i den norrøne mytologien en fryktelig hund som tilhørte dødsgudinnen Hel. Den var diger og blodig om både brystet og kjeften. Den voktet inngangen til dødsriket Hel.

Odin kastet gudinnen Hel i Nivlheim og ga henne makt til å styre over de ni verdener, og ta seg av de som døde av sykdom og alder.

Garm har også sin rolle i Ragnarok; han skal gjø høyt utenfor Gnipahelleren. Ty (Tyr) skal sloss mot Garm, og de skal drepe hverandre.

:*Garm gøyr høgt
:*føre Gnipaheller
:*festet slitnar
:*og Freke han renn.

## Referanser
1872

## Begivenheter

### Utlandet
* Byene Buda og Pest slåes sammen til Budapest (hovedstad i Ungarn fra 1918)
* 2. januar – Brigham Young blir arrestert for bigami. Han hadde 25 koner.
* 5. mars – George Westinghouse tar patent på luftbremsen.
* 30. november – Den første landskampen i fotball i historien blir spilt mellom  og  på Hamilton Crescent. Kampen ender 0–0.

### Norge
* Første grunnlovsvedtak av Stortinget i Statsrådssaken ble fattet (og nektet av kongen som hadde veto).
* 27. juni – Byen Namsos brant ned på grunn av uvøren lek med fyrstikker.
* 18. juli – Riksmonumentet på Haraldshaugen ved Haugesund ble avduket av prins Oscar.
* 18. september – Oscar II (f. 21. januar 1829, d. 8. desember 1907) overtok som kongen av Norge og Sverige etter sin bror Karl IV.

## Fødsler
### Første kvartal
* 6. januar – Aleksandr Skrjabin, russisk komponist (d. 1915)
* 7. januar – Olav Kavli, norsk forretningsmann (d. 1958)
* 15. januar – Ludvig Mylius-Erichsen, dansk forfatter, polarforsker og eventyrer (d. 1907)
* 6. mars – Johan Bojer, norsk forfatter (d. 1959)
* 7. mars – Piet Mondrian, nederlandsk maler (d. 1944)

### Andre kvartal
* 9. april – Léon Blum, fransk statsminister (d. 1950)
* 29. april – Eyvind Alnæs, norsk komponist (d. 1932)
* 18. mai – Bertrand Russell, britisk matematiker og filosof (d. 1970)

### Tredje kvartal
* 4. juli – Calvin Coolidge, amerikansk president (d. 1933)
* 16. juli – Roald Amundsen, norsk polfarer (d. 1928)
* 23. juli – Edward Adrian Wilson, engelsk polfarer (d. 1912)
* 3. august – Haakon VII av Norge (d. 1957)
* 21. august – Aubrey Beardsley, britisk illustratør (d. 1898)

### Fjerde kvartal
* 11. oktober – Emily Davison, britisk suffragette (d. 1913)
* 12. oktober – Ralph Vaughan Williams, engelsk komponist (d. 1958)
* 17. november – Edvard Engelsaas, norsk skøyteløper (d. 1902)

## Dødsfall
* 11. februar – Edward James Roye, liberisk president (f. 1815)
* 18. august – Petar Preradović, kroatisk forfatter (f. 1818)
* 19. oktober – Hanna Winsnes, norsk forfatter (f. 1789)
* 21. november – Torgeir Augundsson, bedre kjent som «Myllarguten», norsk musiker (f. 1801)

## Referanser


## Litteratur
* Émile Zola – *La Curée* (1871–1872)
Ridván

**Ridván** (, «paradis», uttales «rezvan») er den viktigste høytiden i bahai. Den varer i tolv dager, fra 21. april (start ved solnedgang 20. april) til og med 2. mai, og er til minne om Bahá'u'lláhs forkynnelse. Det var i Ridván-hagen i Bagdad at Bahá'u'lláh i disse dagene 1863 første gang forkynte for de troende at han var en Guds budbærer for vår tid.
Louis Pasteur

**Louis Pasteur** (1822–1895) var en fransk kjemiker og bakteriolog, og en sentral skikkelse i utviklingen av moderne mikrobiologi. Han er særlig kjent for å ha motbevist spontan generasjon, utviklet pasteurisering og bidratt til tidlige vaksiner mot flere alvorlige sykdommer. En statue av ham står ved San Rafael High School i California.

## Oppvekst og utdannelse
Pasteur ble født i Dole og vokste opp i Arbois. Han var ingen fremtredende elev i barndommen og viste tidlig interesse for kunst, men valgte naturfaglige studier etter anbefaling fra lærere. Han ble tatt opp ved École normale supérieure i Paris, hvor han utdannet seg i fysikk og kjemi.

## Forskning og vitenskapelige bidrag
Pasteur gjorde viktige oppdagelser innen stereokjemi da han viste at vinsyre kan forekomme i speilvendte former (kiralitet). Arbeidet regnes som grunnleggende for senere utvikling av stereokjemien.

Gjennom studier av gjæring, vin- og ølproduksjon viste han at mikroorganismer er ansvarlige for både ønskede og uønskede prosesser. Hans eksperimenter med steril buljong og svanehalskolber bidro til å avvise teorien om spontan generasjon og styrket forståelsen av at mikroorganismer kommer fra omgivelsene. Dette la grunnlaget for bakterieteorien om sykdom.

Pasteur utviklet metoder for å hindre ødeleggelse av næringsmidler ved å varme dem opp for å drepe skadelige mikroorganismer, en prosess som ble kjent som pasteurisering. Arbeidet hans med blant annet ølbrygging, vin og silkeormproduksjon fikk stor betydning for fransk industri.

## Vaksiner og sykdomsarbeid
På 1870- og 1880-tallet utviklet Pasteur noen av de første vitenskapelig baserte vaksinene. Et uhell under arbeid med hønsekolera førte til oppdagelsen av at svekkede mikroorganismer kunne gi immunitet. Han utviklet deretter vaksiner mot miltbrann og rabies. Forsøkene med rabiesvaksinen, særlig den vellykkede behandlingen av ni år gamle Joseph Meister i 1885, gjorde Pasteur internasjonalt kjent.

Pasteur bidro også til bedre forståelse av infeksjoner hos mennesker ved å dokumentere bakterier som årsak til blant annet barselfeber. Arbeidet hans påvirket praksis innen hygiene og antiseptikk, blant annet gjennom Joseph Lister, selv om Pasteur selv ikke var lege.

## Død og ettermæle
Louis Pasteur døde i 1895 i Marnes-la-Coquette. Flere museer og monumenter er viet hans liv og arbeid, blant dem museet *Maison de Louis Pasteur* i Arbois. Hans navn er knyttet til sentrale begreper som pasteurisering, Pasteur-instituttet og en rekke mikrobiologiske konsepter.

## Priser og utmerkelser (utvalg)
* 1874 – Copleymedaljen

## Referanser
Tool

**Tool** er et amerikansk progressiv metal-band dannet i 1990.

Bandet består av vokalist Maynard James Keenan, gitarist Adam Jones, bassist Justin Chancellor, og trommeslager Danny Carey.

Musikken kan karakteriseres som alternativ metal/prog metal/heavy metal. De har et eget spesielt lydbilde, og har alltid vært et vanskelig band å sette en bestemt sjanger på.

Tool er et av den moderne musikk-scenes mest mystiske band, og gir sjelden eller aldri intervjuer om seg selv. De spilte i Norge i både i 2006, 2007 og i 2022.

## Medlemmer
* Adam Jones (gitar)
* Danny Carey (trommer)
* Justin Chancellor (bass)
* Maynard James Keenan (vokal)

## Diskografi
* *Opiate* (EP) (1992) 
* *Undertow* (1993)
* *[[Ænima]]* (1996) 
* *Salival* (VHS og DVD) (2000) – Bokssett 
* *[[Lateralus]]* (2001)
* *Schism* (DVD) (2005) 
* *Parabola* (DVD) (2005) 
* *[[10,000 Days]]* (2006)
* *Vicarious* (DVD) (2007)
**[[Fear Inoculum]]* (2019)

## Musikkvideo
* *Hush* (Opiate EP) (1993) – Utgitt kun på DVD versjonen av Salival i 2000. Regi av Ken Andrews.
* *Sober* (Undertow) (1993) – Utgitt på VHS og DVD versjonen av Salival i 2000. Regi av Adam Jones og Fred Stuhr.
* *Prison Sex* (Undertow) (1993) – Utgitt på VHS og DVD versjonen av Salival i 2000. Regi av Adam Jones.
* *Stinkfist* (Ænima) (1996) – Utgitt på VHS og DVD versjonen av Salival i 2000. Regi av Adam Jones.
* *Ænema* (Ænima) (1997) – Utgitt på VHS og DVD versjonen av Salival i 2000. Regi av Adam Jones.
* *Schism* (Lateralus) (2001) – Utgitt på DVD i 2005. Regi av Adam Jones.
* *Parabola* (Lateralus) (2002) – Utgitt på DVD i 2005. Regi av Adam Jones.
* *Vicarious* (10 000 Days) (2007) – Utgitt på DVD i 2007. Regi av Adam Jones og Alex Grey.

## Andre utgivelser
* *Escape From L.A.* (Soundtrack) (1996) – Låten «Sweat» fra Opiate EP-en er spor to på denne utgivelsen

## Konserter i Norge
* Sentrum Scene – 1. september 1993
* Quartfestivalen – 4. juli 2006
* Øyafestivalen – 9. august 2007 
* Oslo Spektrum – 25. april 2022
* Tons of Rock – 27. juni 2024

## Eksterne lenker
* 
* 
* 
* 
* Offisiell fanklubb-side
* Offisiell fanside
Lev Vygotskij

**Lev Semjonovitsj Vygotskij** (russisk **Лев Семёнович Выготский**; født  i Orsja i Det russiske rike, nå del av Belarus, død  11. juni 1934 i Moskva) var  psykolog. Han har hatt stor betydning for utviklingspsykologi, Læringsteorien konstruktivisme og pedagogikk.

Vygotskij var en av de første psykologene som vektla mennesket som kulturvesen. Vygotskij var opptatt av den nærmeste utviklingssonen (*den proksimale utviklingssone*) og la grunnlaget for et sosiokulturelt læringssyn. Det er en balansegang mellom hva barnet lærer selv og hva det lærer ved assistanse.

Vygotskij kategoriseres som sosialkonstruktivist. Han var opptatt av at læringen skjer i et sosialt samspill, en interaksjon mellom individer. 

Vygotskij sa at menneskets levekår påvirker dets tenkemåte, og at det er felles egenskaper i omgivelsene som gir mennesker måter å tenke og forstå hverandre på. Redskaper, både teknologiske og mentale, hjelper mennesket fremover og til å forbedre levekårene. Fellesskapet handler om at vi ved å stå sammen kan nå lenger enn ved å stå alene, og forteller at de kollektive prosessene er viktige. Behaviorister vil hevde at utvikling er resultat av modning og at individer i samspill med forskjellige situasjoner tilpasser sin atferd til omgivelsene ved at atferd blir en funksjon av miljøet og derfor blir  atferden like kompleks som miljøet personen har vært i, mens kognitive teorier ser utvikling som et resultat av ubalanse og gjenopprettelse av balansen. Vygotskij på sin side, mente at flere ulike utviklingsprinsipper må ligge til grunn, og at ulike prinsipper gjør seg gjeldende med ulik styrke i løpet av livet. All intellektuell utvikling og all tenkning har hos Vygotskij utgangspunkt i sosial aktivitet. Det sosiale kommer først, så det individuelle. Det individuelle er et resultat av sosialt samspill.

I psykologisk litteratur på norsk brukes ofte den engelske skrivemåten "Vygotsky".

I Moskva arbeidet han blant annet på et barnehjem eller barnehage (russisk: *Detski Dom* kalt *Internasjonal solidaritet* etter at tyske og russiske fagforeninger overtok finansieringen) ledet av psykoanalytikeren Vera Schmidt (gift med Otto Schmidt). På barnehjemmet arbeidet han sammen med Sabina Spielrein og Alexander Luria. Trolig fungerte den noe eldre Spielrein som deres lærer og mye tyder på at Spielrein innflytelse på begges vitenskapelige arbeid. Fra rundt 1925, etter å ha møtt Spielrein, begynte Vygotskij å fokusere på samme tema som Spielrein: språk, tale og tanke hos barn.

## Verker
* Mind in Society: Development of Higher Psychological Processes (1978), ISBN 0-674-57628-4
* Tenkning og tale (2001), ISBN 82-417-1198-0
* Fantasi och kreativitet i barndomen (1965), ISBN 91-7173-011-7
* Educational psychology (1997), ISBN 1-878205-15-3

## Antologi
* *Psykologi och dialektik*, En antologi, utvalg ved Lars-Christ Hydén, Stockholm: P.A. Nordstedt & Söner, 1981 ISBN 91-1-804121-3

## Referanser
Groa

**Groa** er en volve med helbredende evner som omtales i myten om Tors kamp med jetten Rungne, kjent både fra *[[Skaldskaparmål]]* og Snorres *[[Gylfaginning]]*. Ifølge myten er hun gift med Aurvandil.  

Gro er også navnet på en død volve omtalt i *[[Grógaldr|Groa-galderet]]* (= Groas tryllesang). Når sønnen hennes, Svipdag, tvinges av sted av sin onde stemor for å befri Menglød, klarer han å mane moren sin til live igjen, så hennes galdrer (tryllesanger) kan beskytte ham underveis.

Viktor Rydberg mente at disse to volvene var samme person, ettersom Aurvandils kone Groa og Svipdags mor av samme navn begge omtales som gode volver. Ut fra navnet tolket han skikkelsen som en fruktbarhetsgudinne. Men så gammelt er ikke navnet Groa. Etymologisk knyttes det til norrønt *gróa* (= at gro, vokse, jfr «grøde»), men brukt som navn på en volve kan være påvirkning fra det keltiske navnet *Groach/Gruach*, med dobbeltbetydningen «(gammel) kvinne» og «spåkone» eller «heks».

I *[[Vatnsdæla saga]]* fra 1200-tallet opptrer en kvinne som heter Groa, mor til Slette-Bjørn og etterkommer av hersen Gorm i Svitjod. I *[[Gange-Rolfs saga|Gange-Rolvs saga]]* er det også en Groa, som faktisk omtales som volve og moren til berserken Tord; hun skal også ha funnet hans fosterbror Grim ytterst på Læsøs strand.

I vikingetiden ser Groa ut til å ha vært et populært pikenavn, for ti personer med dette navnet omtales i *[[Landnåmabok]]*.

Et lignende navn dukker opp hos Saxo i *[[Gesta Danorum]]* i omtalen av sagnkongen Gram, sønn av Alvild og kong Skjold, og av Saxo sammenlignet med Herkules. Kong Gram skal ha befridd den svenske prinsessen Gro fra et ekteskap med en jette, og deretter giftet seg med henne.

## Referanser
Aurvandil

**Aurvandil**, *Orvandil*, *Orvandil-Egil* (*den skallede* eller også *morgenstjernen*) er i henhold til norrøn mytologi gift med volven Groa. 

## Gesta danorum
I det latinske verket *[[Gesta Danorum]]* («Danenes historie») skrevet av Saxo Grammaticus, beskrives Agil Aurvandil som far til den norrøne guden Ull. Hans far var Geirvandil. Saxo bruker andre navn enn Snorre Sturlason, men analogiene er relativt klare. Her har Roller (Ull) en bror, Erik Svipdag. De er sønner av Groa og Egil Aurvandil. Egil er den midterste sønnen til alven Ivaldi og jotnekvinnen Greip. Greip er datter til Geirrød. 

## Den yngre Edda og Christ I
Aurvandil er omtalt i Snorre Sturlassons Skaldskaparmål i historien om kampen mellom guden Tor og jotnen Rungne.

Aurvandil var en gang på tur sammen med Tor til Jotunheim, og på vei tilbake måtte de krysse den iskalde, giftige elven Elivigar. Tor bar Aurvandil på ryggen, men Aurvandil forfrøs en tå. Tor brøt den av og kastet den på himmelen, der ble den til stjernen Aurvandils tå.  Ifølge Richard Hinckley Allen er dette stjerna Alcor i Karlsvogna, mens Rigel (av *Rijl Jauzah al Yusra*, som betyr «Jauzahs venstre fot» på arabisk) i Orion er hans friske tå. Som diktet *Christ I* herunder også antyder, er det sannsynlig at stjernebildet Orion i tidligere tider var kjent som Aurvandil. Noe som skulle bety at Aurvandil har hatt en ganske stor plass i forestillingsverdenen.

Etter at Tor og Tjalve nedkjempet Rungne og Mokkurkalve fikk Tor halve slipebrynjen til Rungne i panna. Groa fikk i oppgave å synge galder for å få ut slipebrynjen, men Tor fortalte henne da om turen Tor hadde med Aurvandil. Tor fortalte også Groa at Aurvandil snart kom hjem. Da ble hun så glad at hun glemte galdrene sine, og Tor ble sittende med slipebrynjen i panna. 

Aurvandil nevnes også i et gammelt engelsk kristent dikt, *Christ I*:

:*Eala earendel, <br />
:*engla beorhtast, 
:*ofer middangeard <br />
:*monnum sended 

:*O, Aurvandil <br />
:*den lyseste av engler 
:*over Midgard <br />
:*sendt til menneskene  

## Referanser


## Eksterne lenker
* Christ I i engelsk gjendiktning
Elivåger

**Elivåger** (*Elivigar, Élivágar*) er i den norrøne mytologien navnet på de elleve elvene som renner mot syd, fra kilden Kvergjelme under den ene roten til Yggdrasil i Nivlheim, og ut i Ginnungagap slik at Ginnungagap ble fylt av rimfrost, snø og is.

## Referanser
Syntaks

**Syntaks** (fra gresk *syntaxis*, sammensatt av *syn-*, «med, sammen» og *taxis*, «ordning») er læren om hvordan ord settes sammen til større enheter, setningsbygning, det vil si setninger og fraser. 

Forskjellige språk har forskjellige regler for hvordan dette skjer, både med hensyn til ordstilling og avhengigheter som samsvarsbøyning («kongruens») og kasustilordning. Ordstilling, setningsleddenes oppbygning og funksjon, setningers struktur, markering av relasjoner mellom setningsledd (som ved partikler eller kasus), og hvordan setningstyper kan avledes av andre (slik som passivsetninger av aktivsetninger), er viktige emner innenfor syntaks. 

I et språkfilosofisk eller informasjonsteoretisk perspektiv, er det sammenheng mellom syntaks, semantikk og pragmatikk.

I tillegg til å gjelde naturlige språk, kan begrepet syntaks også referere til reglene for matematiske systemer som logikk og programmeringsspråk.

## Referanser


## Eksterne lenker
*
Filologi

**Filologi** er studiet av språk og litteratur, og da gjerne gamle litterære dokumenter og verker. Betydningen «språkvitenskap» er attesteres fra 1716 i Europa (filolog = «lingvist» er fra 1590-årene; filolog = «språkforsker» er fra 1650-årene). Denne noe forvirrende sekundære betydningen har ikke vært populær i USA, hvor lingvistikk er foretrukket.

Først brukte de alexandrinske lærde ordet om beskjeftigelse med fortidens litteratur. I renessansetiden ble det den spesielle betegnelse for vitenskapelig studium av det greske og romerske åndsliv, de «klassiske» litteraturene og språkene, og inntil nyere tid ble det utelukkende brukt i denne betydningen. Fra 1800-tallet blir ordet derimot tillagt flere betydninger. For det første bruker man det om lingvistikk (språkvitenskap), slik at for eksempel «komparativ filologi» betegner det samme som sammenlignende språkvitenskap. For det andre brukes det om det historiske studium av litteratur (særlig eldre litteratur). Filologien har da som hovedoppgaver dels ved kritisk behandling av verkene å bringe dem tilbake til deres opprinnelige skikkelse, dels å belyse deres innhold ved fortolkning (hermeneutikk). Studiet av språket, alminnelig historie, samfunnsordninger, mytologi, kunst, litteraturhistorie m.m. betraktes da som hjelpemidler til rett forståelse av tekstene. Ifølge en tredje oppfattelse er filologi det samme som oldtidskunnskap, og er da ikke begrenset til å angå grekerne eller romerne, da det også finnes en indisk, semittisk, slavisk, germansk, nordisk, romansk, og videre.

## Enkelte fagområder

* **[[Indoeuropeistikk]]**

* **[[Klassisk filologi]]**
** Bysantinistikk
** Gresk filologi
** Latinsk filologi

* **Moderne filologi**
** Anglistikk
** Baltistikk
** Fennistikk
** Germanistikk (germansk filologi)
** Hungarologi
** Keltologi
** Romanistikk (romansk filologi)
** Skandinavistikk
** Slavistikk (slavisk filologi)

* **[[Orientalistikk]]** (orientalsk filologi) og **[[Afrikakunnskap]]**
** Afrikanistikk
** Altaistikk
** Arabistikk
** Armensk filologi
** Assyriologi
** Egyptologi
** Etiopistikk
** Hettittologi
** Indoiranistikk
*** Indologi
*** Iranistikk (iranologi)
** Judaistikk
** Koptologi
** Kurdologi
** Sumerologi
** Turkologi

* **[[Japanologi]]**
* **[[Sinologi]]**
* **[[Tibetologi]]**

* **[[Sammenlignende språkvitenskap]]**

## Beslektede fagområder
Filologien overlapper med andre fagområder, blant annet:

* historie
* geografi
* etnologi
* litteraturvitenskap
* filosofi

## Fotnoter

## Referanser


## Litteratur
* *[[Salmonsens konversationsleksikon]]. Anden udgave*

## Se også
* Lingvistikk (= språkvitenskap)
* Litteraturvitenskap

## Eksterne lenker
* 
* Yrkesbeskrivelse av filolog, *Utdanning.no*
Siv (mytologi)

**Siv** (fra norrønt *Sif*, «slektskap») er en åsynje i norrøn mytologi.

Siv bor med sin ektemann Tor i Bilskirne, som ligger i Trudvang. Trudvang (*Þrúðvangr*) betyr «styrkens bolig», og er Tors rike i Åsgard.

Siv har datteren Trud sammen med Tor. Siv er også mor til den tilsynelatende engang betydningsfulle guden Ull, men faren er ukjent. Det spekuleres hvorvidt Siv er mor til Tors sønn Mode, men det finnes ikke kilder som kan bekrefte dette. Siv er *ikke* mor til Magne, han er sønn av Tor og Jernsaksa. 

Siv ble regnet for å være svært vakker, på lik linje med Frigg og Frøya, blant annet for håret sitt som ble sammenlignet med gull.

I den femte seksjonen av *Skaldskaparmål* nevnes en fortelling hvor Loke kutter av Sivs hår som en ondskapsfull spøk. Da Tor oppdaget dette, tvang han Loke til å love at han skal erstatte Sivs tapte lokker med et nytt hår av gull. Loke holder løftet ved å få noen dverger kalt *Ivaldis sønner* til å smi et magisk hår av gull. Det har den egenskapen at det fester seg til hodet med en gang, og oppfører seg som hår skal. I tillegg til gullhåret, lagde dvergene Odins spyd, Gugne. Etter hvert som historien fortsetter, fører denne hendelsen til skapelsen av skipet Skidbladne og Frøys galte Gullinbursti, Odins magiske ring Draupnir, og Mjølner, den mektige hammeren til Tor. 

Siv var så godt kjent for håret sitt at «Sivs hår» er beskrevet som en kjenning for gull i delen *[[Skaldskaparmål]]* i Snorre-Edda.

## Referanser


## Eksterne lenker
*
Java

**Java** kan vise til

* Java (øy), i Indonesia
** Java (kaffe), kaffesort fra øya Java i Indonesia.
** Javatiger *(Panthera tigris sondaicus)*, utdødd underart som levde på øya Java i Indonesia
* Javasjøen, sjø i sørlige Stillehavet
* Java (programmeringsspråk), programmeringsspråk
* Hr. Ms. «Java», nederlandsk krysser
* HMS «Java», tre fregatter i Royal Navy
* Javamose, akvarieplante

## Se også
* JavaScript
Jernsaksa

**Jernsaksa** er i den norrøne mytologien en jotunkvinne (gyger) som sammen med guden Tor fikk den kjempesterke sønnen Magne, som tre dager gammel redder Tor i kampen mot Rungne.

Jernsaksa nevnes også i Edda-diktet Hyndluljod.

## Referanser
Trudvang

**Trudvang** (*Þrúðvangar*) er i den norrøne mytologien Tors rike i Åsgard.

Her ligger Bilskirne (Bílskírnir), som er Tor og Siv sin bolig. Denne boligen er den største som finnes, og har 540 rom.

Trudvang betyr «Styrkens bolig».
Bilskirne

**Bilskirne** (norrønt: *Bílskírnir*) er i norrøn mytologi guden Tors bolig.

Bilskirne ligger (ifølge *[[Gylfaginning]]* og *[[Ynglinga saga]]*) i Trudvang (norrønt: *Þrúðheimr* eller *Þrúðvangar*), som er Tors rike i Åsgard. Ifølge Grimnismål er det den største boligen som finnes, og har 540 rom. Boligen er den største i Åsgard – større enn Valhall, men den har ikke en gildesal i midten som Valhall har.

Tor bor her sammen med sin kone Siv, sin datter Trud og sin sønn Modi. Når de ikke er hos sine foreldre bor også Tjalve og Roskva her. Ifølge enkelte versjoner sies det også at guden Høne bor i de innerste gemakker og aldri viser seg.

## Stargate
Bilskirne var inspirasjonen til navnet *[[Beliskner]]*, et romskip i TV-serien Stargate SG-1.

## Referanser
Trud

**Trud** (*Þrúðr*) er i den Norrøne mytologien datter til Tor og Siv, og søster til Mode. 

Trud er halvsøster til bueskytteren Ull, som Siv fikk med en annen enn Tor, og til Magne, som Tor fikk med Jernsaksa. I diktet Grimnesmål i Den eldre Edda er Trud nevnt blant de 13 valkyrjene som bærer øl til einherjene i Valhall:

Verset siteres også i Snorre Sturlasons yngre Edda i den første delen, Gylvaginning.

## Referanser
Mode

**Mode** (norrønt: *Moði*, «mot», «sinne») er i norrøn mytologi sønn av Tor og Siv og bror til Trud.

Mode er halvbror til bueskytteren Ull, som Siv fikk med en annen enn Tor, og til Magne, som Tor fikk med jotunkvinnen Jernsaksa.

Mode er opphav til kjenningen for «skald», *bragar Moði* (dvs. «skaldskap-Mode»; av *bragr*, «skaldskap»).

Etter ragnarok skal halvbrødrene Mode og Magne arve sin fars hammer Mjølner. De overlever begge ragnarok, og når den nye verden stiger opp, finner de Mjølner liggende i gresset.

## Referanser
1470

## Begivenheter
* Verdens første kaffehus startes i Mekka.
*15. mai – Sten Sture den eldre ble regent i Sverige etter Karl VIIIs død.
*Oktober – Jarlen av Warwick gjorde opprør mot Edvard IV av England. Kongen flyktet til sin svoger Karl av Burgund.
*30. oktober – Jarlen av Warwick fikk Henrik VI av England gjeninnsatt på tronen etter å ha løslatt ham fra Tower of London.

## Fødsler

*20. mai – Pietro Bembo, italiensk kardinal
*30. juni – Kong Karl VIII av Frankrike (d. 1498)
*4. november – Kong Edvard V av England (en av prinsene i Tower)
*Marchetto Cara, italiensk komponist
*Carpentras, fransk komponist
*Antoine de Févin, fransk komponist
*Francisco de Peñalosa, spansk komponist
*Bartolomeo Tromboncino, italiensk komponist

## Dødsfall

*15. mai – Kong Karl VIII av Sverige
1647

## Begivenheter
* Europas første kaffehus grunnlegges i Venezia.
* 17. januar – Det norske postvesenet blir etablert
* 14. mars – Tredveårskrigen: Bayern, Köln, Frankrike og Sverige skriver under på Ulm-fredsavtalen.

### Ukjent dato

## Dødsfall
*8. oktober – Christian Sørensen Longomontanus, dansk astronom, (f. 1562)
Area 51

**Area 51** er et område i det sørlige Nevada og kontrollert av det amerikanske militæret. Området er angivelig et hemmelig område for testing av fly og andre luftfartøy. Området går også under navnene **Watertown**, **Dreamland**, **Paradise Ranch**, **The Farm**, **The Box**, og ***The Directorate for Development Plans Area***, samt **Groom Lake**.  

Området er gjennom mange år blitt gjenstand for en rekke konspirasjonsteorier som går ut på at det befinner seg ikke-jordiske romfartøy og utenomjordiske vesener der. Det er bekreftet at spionflyene Oxcart og etterkommeren SR-71 ble utviklet på dette området. 

## Referanser


## Eksterne lenker
*